Publication: Magyar Közlöny
Issue: MK-2002-152 (Year: 2002, Number: 152)
Era: 1990-2004
Section: 5. számú melléklet a 2002. évi XLVIII. törvényhez
Paragraph Index: 1853

(1) a) Az Egyezmény hatálybalépésével az Egyezményben részes azon államok, amelyek egyúttal a Hágai Megállapodással 1947. június 6-án létesített Nemzetközi Szabadalmi Intézetnek is tagjai, az összes szükséges intézkedést megteszik annak biztosítására, hogy legkésõbb az Egyezmény 162. Cikkének (1) bekezdésében rögzített idõpontban az Európai Szabadalmi Hivatalra ruházzák át a Nemzetközi Szabadalmi Intézet összes vagyonát és terhét, továbbá teljes személyzetét. Ez az átruházás a Nemzetközi Szabadalmi Intézet és az Európai Szabadalmi Szervezet közötti megállapodással válik hatályossá. Az elõzõekben említett államok és az Egyezményben részes más államok megteszik az összes szükséges intézkedést annak biztosítására, hogy e megállapodás legkésõbb a 162. Cikk (1) bekezdésében elõírt idõpontban végrehajtásra kerüljön. A megállapodás végrehajtásának idõpontjában a Nemzetközi Szabadalmi Intézet azon tagállamai, amelyek egyúttal az Egyezmény részesei is, a továbbiakban vállalják a Hágai Megállapodásban való részvételük megszüntetését.

Source: https://magyarkozlony.hu/hivatalos-lapok/54bb43ac7f90f5d8b8ba815c05dd6f110e425e53/dokumentumok/3eb54628c5c28fae12b636161b9bfdab7630838e/letoltes